संजीव अरोड़ा का ट्वीट- आप दोनों को बधाई, आपका जीवन प्यार-आनंद से भरा रहे
Aam Aadmi Party MP Sanjeev Arora confirms Raghav Chadha dating Parineeti Chopra. परिणीति चोपड़ा और आम आदमी पार्टी के सांसद राघव चड्ढा का रिलेशनशिप ऑफिशियल हो चुका है
परिणीति चोपड़ा और आम आदमी पार्टी के सांसद राघव चड्ढा ने अपनी रिलेशनशिप अभी ऑफिशियल नहीं की है, लेकिन AAP सांसद संजीव अरोड़ा ने दोनों की फोटोज शेयर करते हुए इनके रिश्ते पर मुहर लगा दी।
मेरी शुभकामनाएं आपके साथ हैं- संजीव
मंगलवार, सुबह 11 बजे, संजीव अरोड़ा ने ट्विटर पर राघव-परिणीति की फोटो शेयर करते हुए लिखा- मैं आप दोनों को हार्दिक बधाई देता हूं। मैं उम्मीद करता हूं कि दोनों का साथ, प्यार और आनंद से भरा रहे। मेरी शुभकामनाएं आपके साथ हैं।’
यूजर्स ने पोस्ट पर दिया रिएक्शन 
संजीव का पोस्ट सामने आने के बाद से ही सोशल मीडिया पर यूजर्स रिएक्ट कर रहे हैं। एक तरफ कई फैंस पोस्ट पर कपल को बधाई दे रहे हैं, तो वहीं दूसरी तरफ यूजर्स मजेदार कमेंट कर रहे हैं।
ट्वीट पर एक यूजर ने लिखा, 'अरे भाई इनका रिश्ता कंफर्म हो गया क्या?', दूसरे यूजर ने लिखा, 'परिणीति जल्द ही आम आदमी पार्टी की MLA बन जाएंगी।'
तीसरे यूजर ने लिखा, 'आजकल लोग न जाने क्या-क्या प्रमोट करते रहते हैं। एक अन्य यूजर ने लिखा- 'क्या ये जल्द ही शादी करने वाले हैं।'
मनीष मल्होत्रा के घर के बाहर स्पॉट हुई थीं परिणीति 
डेटिंग रूमर्स के बीच परिणीति रविवार 26 मार्च को फेमस फैशन डिजाइनर मनीष मल्होत्रा के घर के बाहर स्पॉट हुई थीं। इस दौरान उन्होंने ब्लैक ड्रेस पहनी थी। वीडियो सामने आने के बाद से ही कयास लगाए जा रहे हैं कि परिणीति ने अपने रोके की तैयारियां शुरू कर दी हैं। उम्मीद की जा रही है कि जल्द से जल्द कपल अपने रिलेशनशिप की ऑफिशियल अनाउंसमेंट कर सकता है।
राघव और परिणीति ने साथ में किया था डिनर
टाइम्स ऑफ इंडिया की रिपोर्ट्स के अनुसार, राघव और परिणीति काफी समय से एक-दूसरे को पसंद करते हैं और उनका परिवार भी रिश्ते के लिए राजी है। हाल ही में मुंबई के एक रेस्टोरेंट के बाहर दोनों को देखा गया था। दोनों ने लंच और डिनर साथ किया था, जिसके बाद से ही दोनों के रिलेशनशिप की खबरें लाइमलाइट में आईं।
जल्द हो सकती है रोके की अनाउंसमेंट
टाइम्स ऑफ इंडिया की रिपोर्ट के मुताबिक, दोनों के फैमिली मेंबर्स अपने-अपने काम में बिजी हैं, ऐसे में तारीख की अनाउंसमेंट में समय लग रहा है। कयास लगाए जा रहे हैं कि किसी बड़े इवेंट पर कपल एंगेजमेंट की घोषणा कर सकता है।
कॉलेज के दिनों से एक-दूसरे को जानते हैं राघव और परिणीति
मीडिया रिपोर्ट्स के अनुसार, राघव और परिणीति एक-दूसरे को तब से जानते हैं, जब वो इंग्लैंड में पढ़ाई कर रहे थे। परिणीति ने मैनचेस्टर बिजनेस स्कूल से पढ़ाई की है, वहीं राघव लंदन स्कूल ऑफ इकोनॉमिक्स से पढ़े हैं।
परिणीति और राघव को इंग्लैंड में भारत UK आउटस्टैंडिंग अचीवर्स अवॉर्ड से भी नवाजा गया था। इस इवेंट में ब्रिटिश यूनिवर्सिटी से पढ़ाई करने वाले स्टूडेंट को सम्मानित किया गया था।